CONCURS DE MICRORELATS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/38153)
  + [Valencià](/va/acuerdo/38625)






Selector de idioma

Leer

* [Español](/es/acuerdo/38224)
* [Valencià](/va/acuerdo/38695)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE MICRORELATS[Butlletí Oficial Universitat d'Alacant](/ca/Publicacion)
===============================================================================

Secretaria General

Butlletí Oficial Universitat d'Alacant





CONCURS DE MICRORELATS

Data d'aprovació
:   19/04/2023

Data de publicació
:   27/04/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/38030)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/38034)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/38105)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE MICRORELATS&url=https://www.boua.ua.es/va/acuerdo/38337)

**Títol:** CONCURS DE MICRORELATS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 19 d'abril de 2023

CONCURS DE MICRORELATS

1.   Objecte de la convocatòria i procediment de concessió

Amb l'objectiu de fomentar els valors d'inclusió i solidaritat, la Comparsa de Pirates de Villena i la Seu Universitària de Villena de la Universitat d'Alacant organitzen un concurs de microrelats sota el lema

Pirata de fortuna

2.    Requisits de les persones beneficiàries

2.1 Podran participar-hi tots els xiquets i les xiquetes amb edat igual o menor de 12 anys i de qualsevol nacionalitat sempre que l'obra estiga escrita en castellà.

2.2 Només podrà presentar-se UNA obra per participant.

2.3 No s'admetran microrelats que hagen guanyat altres concursos amb anterioritat.

2.4 L'extensió de cada microrelat no excedirà les 150 paraules, incloent-hi el títol. És obligatori que cada obra tinga un títol i el pseudònim de l'autor/a.

3.   Termini i procediment de presentació de sol·licituds

3.1 Termini de presentació

El termini de presentació començarà una vegada publicades les bases en el BOUA i finalitzarà el 31 de maig de 2023.

La convocatòria es publicarà en el BOUA amb caràcter informatiu, prèviament a la publicació de l'extracte en el DOGV.

3.2 Procediment de presentació

3.2.1 Les obres hauran de ser elaborades de manera manuscrita en grandària foli DIN-A4, i caldrà adjuntar-ne fotografies en format JPG o PDF, una per cada foli que continga el relat, de manera que es visualitze perfectament i de manera nítida tant el text com els dibuixos que l'acompanyen.  En l'obra ha d'aparèixer el títol i el pseudònim de l'autor/a.

No s'admetran treballs amb imatges poc nítides o borroses.

3.2.2 Les obres hauran de ser remeses al següent compte de correu electrònic:

[xvyoplpoatbhauyeg@xrfqngtpmjquqj.fms](mailto:vpytxnjhgxszwtfcl@focninqotggnzn.bjz)

En el correu electrònic hauran d'adjuntar-se les fotografies del manuscrit en format JPG o PDF.  En el cos del correu haurà d'incloure's la identitat de l'autor o l'autora del microrelat, l'adreça, el telèfon de contacte, com també el pseudònim amb el qual l'autor o l'autora ha signat l'obra.

També es poden presentar per correu postal a l'adreça següent:

Seu de la comparsa: carrer de Ferriz, 6

Estanc núm. 1

Avinguda de la Constitució, 26

4.   Criteris d'adjudicació

4.1 El certamen té els premis següents:

Un primer premi de 75 € en llibres i material escolar. Aquest premi està patrocinat per la Seu Universitària de la Universitat d'Alacant a Villena, consignació pressupostària 71204B0001.

Un segon premi de 50 euros en llibres i material escolar. Aquest premi està patrocinat per Artes Gráficas Ripoll, CB.

Un tercer premi que rebrà 25 euros en llibres i material escolar. Aquest premi està patrocinat per Hijos de Vicente Serra.

El lliurament de premis serà públic i s'anunciarà amb suficient antelació.

4.2 La valoració es basarà en criteris d'originalitat (30%), creativitat (30%), qualitat literària (20%) i adequació al tema del concurs (20%).

5.   Òrgan gestor i Comissió de Valoració

5.1 Òrgan gestor

L'òrgan gestor de la convocatòria, la Universitat d'Alacant, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència és la Seu Universitària de Villena, telèfon 054 21 39 26, a/e:. onxg.vmcqedg@mc.pw.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no es fa així, se li tindrà per desistit de la seua petició, amb la resolució prèvia que haurà de ser dictada en els termes previstos legalment.

5.2 Comissió de Valoració

La comissió encarregada de la valoració dels microrelats estarà formada per un jurat constituït per quatre membres:

Presidència:

-      Directora de la Seu Universitària de Villena

Secretari:

-      President de l'Associació Comparsa de Pirates de Villena

Vocals:

-      Dues persones del col·lectiu Portal Amalio Gran

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La composició del jurat es farà pública en les pàgines web de la Seu Universitària i de l'Associació Comparsa de Pirates de VILLENA.

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sc.ua.es/va/subvenciones/unitat-subvencions/documentacio-i-guies.html) que es troba en l'annex I d'aquesta plantilla.

6.   Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web https://web.ua.es/es/sedes/villena/, que substitueix la notificació a les persones interessades i té els mateixos efectes.

A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

7.   Marc legal i pressupostari

Pel que fa al premi patrocinat per la Seu Universitària de Villena, la convocatòria d'ajuda, que serveix de base reguladora, es troba recollida en la línia de subvenció 2023LS0135 de l'edició 2023 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes, d'un màxim de 75 euros, serà sufragada amb càrrec al capítol IV orgànica 19320Q9511 del pressupost del  Secretariat d'Extensió Universitària. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

8.   Obligació i justificació de la persona beneficiària

Les obligacions de les persones beneficiàries d'aquesta convocatòria són:

Presentar la fitxa de tercers

9.   Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades la finalitat de les quals és la gestió i la resolució de la convocatòria del VIII Certamen de Poesia Poeta Amalio Gran. La base de legitimació d'aquest tractament es basa en el compliment d'una missió realitzada en interés públic de l'esmentada convocatòria i en la sol·licitud de participació. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de Protecció de Dades a través de l'adreça [kfl@cg.tv](mailto:bei@sk.vl).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>.

10. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 18 abril de 2023

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03815 Sant Vicent del Raspeig - Alacant  
 Tel. 11 240 3424 - Fax 39 699 1272](https://www.google.es/maps/@66.424038,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12131&trk=tyah&trkInfo=tarId%7A7926404879853%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)